
Készült:	Kiskőrös Város Szlovák Nemzetiségi Önkormányzata 2023. november 16-án (csütörtök) 15:30 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterme
			(6200 Kiskőrös, Petőfi Sándor tér 1.)

Jelen vannak:		Györk Ernőné			a testület elnöke 
Barkóczi Jánosné		képviselő
Csővári János			képviselő
Valach Sándorné		képviselő

dr. Turán Csaba			jegyző
Chudi Barbara			jegyzőkönyvvezető

Távol maradt:		Birkás Kálmánné		képviselő


(A közmeghallgatáson 7 érdeklődő állampolgár vett részt.)

Györk Ernőné a testület elnöke szlovák és magyar nyelven köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Csővári János képviselő legyen.

Györk Ernőné a testület elnöke megköszönte a Polgármesteri Hivatal dolgozóinak munkáját. Elmondta, hogy jó kapcsolat van az önkormányzat intézményeivel, a Gazdakörrel, amiért nagyon hálás, a segítségnyújtás kölcsönös. 

A továbbiakban beszélt a pénzügyekről. Elmondta, hogy a pénzügyi bevételek egy részét a működési támogatás, másik részét a feladatalapú támogatás képezi, továbbá a tavalyi évről rendelkeznek pénzmaradvánnyal. A különböző pályázati lehetőségeket is igyekeznek kihasználni. 

Az Országos Szlovák Önkormányzat által kiírt pályázatok lehetőséget biztosítottak ruhavásárlás támogatására, szlovák nyelvtanfolyam megvalósítására. A ruhavásárlás céllal nyert támogatásból a népdalkör új tagjainak vásároltak ruhát. A nyelvtanfolyam megvalósításával kapcsolatban elmondta, hogy a kultúra ápolása nagyon fontos, a nyelv kopik. Nagy jelentőséggel bír a nyelv gyakorlása, a közös beszélgetős estek. A hagyomány továbbörökítésének fontos szereplői a gyermekek. 

Beszámolt az év során megvalósult programokról. Az idei év programjai között szerepelt többek között: Zmacskaló parti, farsangi fánk sütése, szlovák nyelvtanfolyam megvalósítása, Tájházak Napján való részvétel, kerti parti megtartása, Városalapítók Napja és Országos Rétesfesztiválon való részvétel, nyári tábor megszervezése, augusztus 20-i kenyérsütés, Kiskőrösi Szüret és Szlovák Nemzetiségi napokon való részvétel, Márton nap. Számos utazás is megvalósult az évben, ellátogatottak Tótkomlósra, Budapestre, Dabassárira, Mezőberénybe is.

Az év további részére vonatkozóan beszélt az adventi időszak terveiről. Elmondta, hogy a város főterén megrendezett adventi téren szeretne részt venni és egyik nap megvendégelni az oda látogatókat. 

Elmondta, hogy a Bethlen Gábor Alapkezelő Zrt. által meghirdetett pályázati lehetőségek közül két dologra is pályázatot nyújtott be a nemzetiségi önkormányzat. Egyrészt a jövő évi nyári tábor megvalósítására, valamint a Kiskőrösi Szüret és Szlovák Nemzetiségi Napok rendezvény költségeinek fedezetére. Az Országos Szlovák Önkormányzathoz is kíván pályázatot benyújtani ruhavásárlás, alapanyag vásárlás, nyelvtanfolyam megvalósítása céljából. A népdalkör számára hangszervásárlás céllal is kíván pályázni. 
Elmondta, hogy továbbra is igyekszik minden pályázati lehetőséget kihasználni, mivel hatalmas anyagi segítséget jelent a nemzetiségi önkormányzat számára. 

Végezetül megköszönte mindenki áldozatos munkáját és átadta a szót a közmeghallgatáson megjelenteknek.
 
Dr. Turán Csaba jegyző megköszönte a Szlovák Nemzetiségi Önkormányzat és a szlovákság munkáját. Elmondta, hogy jogszabályi kötelezettség a nemzetiségi önkormányzat munkájának segítése. Felhívta a figyelmet a jövő évi választásra. Elmondta, hogy új célként fogalmazódott meg a Kiskőrösön működő 3 nemzetiségi önkormányzat szorosabb együttműködése, ami nagyon jó úton halad. Jó egészséget és jó munkát kívánt a továbbiakban.

Györk Ernőné a testület elnöke köszönetét fejezte ki a közmeghallgatáson megjelenteknek. Elmondta, hogy a Rendőrség részéről sajnos senki nem tudott megjelenni. Mindenkinek további szép napot kívánt.

További kérdés, hozzászólás nem hangzott el, így Györk Ernőné a testület elnöke a közmeghallgatást 16:20 órakor bezárta.



Kmf.




    Györk Ernőné 									       Csővári János
   a testület elnöke									  jegyzőkönyv-hitelesítő


Chudi Barbara
jegyzőkönyvvezető

